
    Theodorovi a Phoebe Rundellovcom, dvom úžasným, zázračným bytostiam.

  


  


  


  


  
    „Už kráka havran, volá po pomste!“


    William Shakespeare: Hamlet (1601)


    


    „Žiadne zviera nie je také múdre ako drak. Jeho žehnajúca moc neklame. Dokáže byť menší ako malý, väčší ako veľký, vyšší ako vysoký a nižší ako nízky.“


    Lu Dian (1042 – 1102 n. l.)

    [image: Detailně propracovaný černobílý kreslený drak stojící vedle velkého listu s výraznou žilnatinou. Description generated by AI]

  


  
    Na svete je jedno tajné miesto, skryté pred všetkými. Divé a vznešené. Krajina, kde v hojnosti žijú všetky mýtické bytosti. Volá sa Súostrovie a skladá sa z tridsiatich štyroch ostrovov. Niektoré ostrovy majú rozlohu asi ako Dánsko, iné sú maličké ako námestie v malom mestečku. Na týchto ostrovoch žijú tisíce čarovných bytostí – behajú, lietajú, vychovávajú mláďatá, starnú, zomierajú a potom sa všetko začne odznova. My ľudia sme na ne takmer zabudli a myslíme si, že existujú len v rozprávkach. Ale nezničili sme ich úplne, žijú stále. Je ich množstvo, naozaj jestvujú a žiaria. Súostrovie je posledné čarovné miesto na svete.

  


  
    [image: Kresba zvířete s tělem zajíce a rohem jednorožce na hlavě v jednoduchém rámečku. Description generated by AI]

  


  
    Avank


    Avank je mäsožravec žijúci v močariskách. Vyzerá ako bobor s tesákmi, bielymi a špicatými ako ihly. Tesáky mu každý deň vyrastú o tri centimetre a ostrí si ich o skaly, stromy, občas aj o ľudí. Avanky majú mäkučkú ligotavú srsť a niekedy na ňu lákajú deti. Deti, ktoré sa dajú nalákať, sa už domov nevrátia

  


  
    [image: Velký kreslený bobr s otevřenou tlamou a výraznými špičáky sedí na zadních nohách v černobílém stylu. Description generated by AI]

  


  
    Almiraj


    Almiraj je nádherný zajac so zlatým rohom. Má dlhé uši, znútra ružové. Keď almiraj v čase párenia niekam stúpi, na tom mieste vyrastie jasnozelená tráva. Suché pole pokryje zeleňou za hodinu. Vraví sa, že almiraje si vážia statočnosť, múdrosť a dobro. Kráľovná Arian z Lítie vraj raz darovala almiraja svojmu snúbencovi. Almiraj ho odmietol a radostne sa rozbehol k jej slúžke. A tak sa kráľovná vydala za slúžku a žili spolu šťastne v dome so záhradou plnou almirajov, až kým nepomreli.

  


  
    [image: Ilustrace zvířete s dlouhými zakřivenými rohy, štíhlým tělem a huňatým ocasem v rámu s ozdobnými rohy. Description generated by AI]

  


  
    Boromec


    Známy ako rastlinné jahňa. Vyrastá zo zelenej stonky, ku ktorej sa pripája úponkom. Je asi tridsať centimetrov vysoký, má zelenú kožu a bielu vlnu. Keď spasie trávu okolo svojho úponku, zahynie s celou rastlinou. Preto mnohí obyvatelia Súostrovia so sebou vždy nosia semienka. Keď uvidia boromca, zasejú semienka okolo jeho rastliny. Z boromčej vlny sa vyrábajú najjemnejšie látky. Vlnu dostanú zadarmo tí, ktorí v neho veria. Odev z takej vlny vydrží stáročia a má jemnú vôňu zeme.

  


  
    [image: Beránek je zachycen v detailním černobílém kresleném stylu s ozdobnou rostlinou, která se vinoucími stonky obepíná jeho tělo. Description generated by AI]

  


  
    Centikor


    Známy aj ako yale. Môže byť veľký ako antilopa, ale aj ako menšia koza. Centikory sú veľmi bystré a veľmi zvedavé. Ňuchajú a zožerú všetko, čo im príde do cesty – kríky, kvety, ale aj nohavice priamo na človeku. Ak ich niečo vyprovokuje, bojujú na život a na smrť. Plínius Starší vo svojich dielach písal, že majú pohyblivé rohy, čo znamená, že v boji ich využívajú rozličným spôsobom – buď nimi mieria dopredu alebo ich majú sklopené dozadu. Mlieko centikora je najvýživnejší nápoj na svete. Tým, ktorí ho okúsia, prinesie úľavu a silu.

  


  
    [image: Detailně nakreslený drak s roztaženými křídly stojící za velkým listem v ozdobném rámečku. Description generated by AI]

  


  
    Dryáda


    Je to duch stromu a nesie v sebe starovekú múdrosť lesov. Dryády majú informácie, ktorým ľudia ešte nerozumejú. Dryáda duba je vysoká dva a pol až tri metre a dryáda malého stromčeka má výšku ako dieťa. Drevo dryád, ktoré človeku darujú bytosti, má pozoruhodné vlastnosti a nikdy nepodlieha skaze. Ovocný koláč s jablkami, broskyňami či marhuľami dryád patrí medzi najlahodnejšie pokrmy na svete.

  


  
    [image: Osoba s dlouhými vlasy ozdobenými listy sedí na kolenou a drží větvičku s listy v ruce v černobílém kresleném stylu. Description generated by AI]

  


  
    Drak


    V Súostroví žije tridsaťsedem druhov drakov. Najväčší, s prívlastkom červenokrídly, je veľký asi ako katedrála. Je čierny a pod krídlami má šarlátovočervené časti. Najmenší drak jakulus by sa človeku mohol pohodlne usadiť na konci prsta. Najrýchlejší je žltý drak s úzkymi krídlami a dlhým chvostom. Vodný drak s bronzovým chvostom zas dokáže dýchať aj pod vodou. Dospelé žlté draky prežijú celý život v mori, nad hladinu vyplávajú len výnimočne, napríklad ak chcú uloviť osamelého námorníka. Strieborný drak sa dožíva až štyritisíc rokov. Považuje sa za najstaršiu bytosť na svete. Je nesmierne náladový, čo pri takom dlhovekom starcovi nikoho ani veľmi neprekvapuje.

  


  
    [image: Elegantní černobílý kreslený pták s dlouhým, rozvětveným ocasem a roztaženými křídly v ozdobném rámečku. Description generated by AI]

  


  
    Džorógumo


    Pavúčiky džorógumo žijú výhradne v Súostroví. V tme svietia nastriebornozeleno. Môžu vyrásť až do veľkosti nosorožca, naháňajú ľudí, kone, dokonca aj vtáky zvané nohy. Maličké jedince sú neškodné, nesmieme sa ich však dotýkať. Ak sa ich dotkneme, je to len na vlastnú zodpovednosť.

  


  
    [image: Detailní černobílý kreslený obrázek pavouka s výrazným tělem a osmi nohami rozprostřenými do stran. Description generated by AI]

  


  
    Fénix


    Staroveký historik Herodotos, ktorý často cestoval do Súostrovia, napísal, že fénixovo perie je „čiastočne červené, čiastočne zlaté a že vyzerá podobne ako orol“. Keď zostarne, založí si vatru z dreva, levandule, škorice a žltej myrhy. Vystaví sa slnku, vzbĺkne a radostne rozfúkava plamene krídlami, kým ho úplne nepohltia. Z popola vstane nový, mladý, nenásytný fénix. Keď pero fénixa zlomíme napoly, začne vyžarovať svetlo a jemnú vôňu zimnej vatry.

  


  
    [image: Kresba zobrazující velkého ptáka stojícího vedle malého opeřeného mláděte v ozdobném rámečku. Description generated by AI]

  


  
    Gryf


    Gryf má telo, chvost a zadné nohy ako lev. Hlavu, krídla a predné nohy s pazúrmi má ako orol. Nedokáže hovoriť nahlas, no veľmi rýchlo sa učí a ľudskú reč dokáže pochopiť za pár dní. Rozpätie krídel dospelého gryfa je také veľké, že môže ukryť dieťa. Keď je vonku zima, z tela mu sála teplo. Z čarovných zvierat žijúcich na zemi a vo vzduchu je najkrotkejší. Je to jedna z najčarovnejších bytostí na svete. (Dodatok Franka Aureata: Za posledných päť rokov počet gryfov výrazne klesol. Príčina tohto javu nie je známa, je však vysoko pravdepodobné, že je ňou slabnutie čaromoci. Gryfom hrozí úplné vyhynutie.)

  


  
    [image: Černobílá kresba mýtického gryfa s tělem lva, hlavou a křídly orla v ozdobném rámečku. Description generated by AI]

  


  
    Gagana


    Gagana je veľký vták podobný vrane, jej čierne perie hrá dúhovými farbami od odtieňov tmavočervenej cez smaragdovozelenú až po tmavomodrú. Bežná gagana má medené pazúry a železný zobák. Kráľovské gagany, ktoré žijú len na ostrove Doša, majú strieborné pazúry a zlaté zobáky. Sú také silné, že zobákom dokážu jedným cvakom odštiknúť prst dospelému človeku. Je pre ne príznačné, že vedia prejaviť obrovskú lásku na celý život. Priazeň gagany si človek získa len ťažko, no ak sa mu to podarí, má ju navždy.

  


  
    [image: Letící pták s roztaženými křídly v jednoduchém černobílém kresleném stylu s ozdobným rámečkem. Description generated by AI]

  


  
    Harpya


    Má ženskú tvár, plecia a zvyšnú časť tela vtáčiu. Vraví sa, že sa zrodila z duchov búrky. Lieta rýchlosťou najdivšieho vetra. Nezlomné, až hrozivo inteligentné a pomstychtivé harpye vedia byť mocní spojenci, ale aj úhlavní nepriatelia. Často ich poverujú úlohou strážkyň ľudí alebo vecí, ktoré potrebujú mimoriadnu ochranu – špiónov, štátnych tajomstiev či knižníc.

  


  
    [image: Fantastická kresba bytosti s lidskou hlavou a tělem ptáka s roztaženými křídly v ozdobném rámečku. Description generated by AI]

  


  
    Hercínia


    Ligotavý strieborný vták. Intenzívne žiari, preto je známa ako sprievodkyňa cestovateľov, ktorí v tme stratili smer. Jej vajcia striebristej farby sú veľmi krehké a mláďatá sa liahnu holé. Má striebornú kožu a obrovský apetít. Strieborné a tekuté výkaly hercínie majú veľkú cenu – vyrábajú sa z nich nezvyčajné šperky.

  


  
    [image: Dvě mořské bytosti s těly ryb a hlavami koní plavou vedle sebe ve vodě s bublinami v černobílém kresleném stylu. Description generated by AI]

  


  
    Chiméra


    Chiméra vyzerá ako lev, ale má dve hlavy, leviu a koziu, a chvost s treťou, haďou hlavou na konci. Každá hlava má vlastný mozog, nervovú sústavu a vlastné názory. Chiméra tak žije v ustavičnom zmätku. Tri hlavy sa totiž len zriedka na niečom dohodnú.

  


  
    [image: Fantastická černobílá kresba zvířete složeného z lva, kozy a hada s otevřenou tlamou a výraznými detaily srsti a šupin. Description generated by AI]

  


  
    Hipokampus


    Hipokampy sú ozajstné morské koníky. Žijú v čriedach v počte od desať do dvadsať, samčeky bývajú väčšie, no samičky sú zas rýchlejšie. Bývajú rôzne sfarbené – od smaragdovozelenej po sivú. V severozápadnej časti Súostrovia žiaria aj naružovokoralovo. Niektoré sú skrotené a jazdia na nich morské nymfy nereidy. V Súostroví sa môžu podľa zákona plaviť len lode poháňané veternou alebo slnečnou energiou, aby neznečisťovali vodu a aby mladé hipokampy mohli rásť do nevídanej krásy.

  


  
    [image: Kresba zobrazující ptáka s dlouhým ocasem a výraznými peřími v jednoduchém rámečku. Description generated by AI]

  


  
    Jednorožec


    Narodí sa celý zlatý, v druhom roku života sa zmení na strieborného a vo štvrtom obelie. Jednorožcom sa páči v lesoch a rady behajú po mäkkej tráve. Ak im nik neublíži, dožívajú sa viac ako tristo rokov. Živia sa trávou a kríkmi, ale pochutia si aj na bylinkách – na citrónovej tráve, tymiane, ale najmä na mäte. Ich dych dodáva človeku odvahu. Vlasy z ich chvosta a hrivy sa zamotávajú do obväzov a vyliečia aj smrteľné rany. Vraví sa, že jednorožce sa prechádzali aj po bojiskách a vdychovali nový život padlým bojovníkom. V dejinách sú známe príhody, keď niektorí ľudia na jednorožcoch dokonca jazdili, ale takých bolo ako šafranu. Väčšina nádejných jazdcov skončila ušliapaná na zemi.

  


  
    [image: Kresba jednorožce stojícího v rámečku s dlouhým rohem, hřívou a ocasem. Description generated by AI]

  


  
    Kaladrius


    Známy aj ako snežný vták. Má biele perie, vyzerá veľmi dôstojne a vie vyliečiť mnohé choroby. Pozrie sa trpiacemu do očí, často mu ďobká do pier alebo do líca a prijme jeho chorobu do vlastného tela. Kaladrius potom letí k Slnku a tam choroba zhorí. Tento postup nefunguje v prípade opice alebo pri obyčajnej nádche, na tie sa ešte nenašiel liek.

